Р Е П У Б Л И К А  Б Ъ Л Г А Р И Я
КОМИСИЯ ЗА ПРОТИВОДЕЙСТВИЕ НА КОРУПЦИЯТА И 
ЗА ОТНЕМАНЕ НА НЕЗАКОННО ПРИДОБИТОТО 
ИМУЩЕСТВО
											
Р Е Ш Е Н И Е 
№ РП–585–18–001
Днес, 09.01.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:
Председател: Пламен Георгиев
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
Производството е по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано като сигнал с рег. № ЦУ01-С-585/28.11.2018г.
	Сигналът е насочен против А.П., в качеството й на директор на СУ „***“ гр. А.
[bookmark: _6mrq0im9pl8u]	По същество, в сигнала се съдържат твърдения за това, че като директор на СУ „***“ гр. А, А.П. толерира Ц.М. – огняр в училището, с който били във фактическо съжителство, във връзка с ползването на отпуск за временна неработоспособност, а в същото време проявява диктаторско отношение и погазване на Етичния кодекс по отношение на педагогическия персонал.
	Към сигнала са приложени доказателства, а именно – решение №454 от 17.10.2018г. на Общински съвет А.
При проверката относно допустимостта на сигнала се установи, че същият не отговаря на изискванията на чл.47, ал.1 от ЗПКОНПИ – лицето, срещу което е подаден сигнала не попада в обхвата на лицата, заемащи висша публична длъжност по чл.6, ал.1 от ЗПКОНПИ.
От събраните в хода на административното производство доказателства Комисията установи следното от фактическа страна:
Сигналът е подаден от физическо лице с посочени три имена и е подписан.
От твърденията в сигнала е видно, че А.П. заема длъжността директор на СУ „***“ гр. А.
При така установената фактическа обстановка, Комисията стигна до следните правни изводи:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати. 
А.П., в качеството си на директор на СУ „***“ гр. А., не е лице, заемащо висша публична длъжност и не попада в приложното поле на чл.6, ал.1, т.1-50 от ЗПКОНПИ. Същата е лице по §2, ал.1, т.3 от Допълнителните разпоредби на ЗПКОНПИ.
Наличието на лице, заемащо висша публична длъжност, е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка - субект, или лице, заемащо висша публична длъжност, срещу което да се проведе административното производство, се явява пречка за разглеждане на сигнала и е основание за прекратяване на производството и изпращане на сигнала по компетентност, на основание чл.47, ал.5 от ЗПКОНПИ, на органа по избора или назначаването.
Предвид гореизложеното, на основание чл.27, ал.2 от АПК, във вр. с чл.6, ал.1 и чл.47, ал.5, във връзка с §2, ал.5 от Закона за противодействие на корупцията и за отнемане на незаконно придобитото имущество,
Комисията за противодействие на корупцията и за отнемане на незаконно придобитото имущество,
Р Е Ш И: 
ПРЕКРАТЯВА производството по сигнал с рег. № ЦУ01-С-585/28.11.2018г. против А.П.
ПРЕПРАЩА сигнал с рег. № ЦУ01-С-585/28.11.2018г. на КПКОНПИ по компетентност на Началника на РУО – гр. К.
След приключване на проверката по сигнала началникът на РУО – гр. К. следва да уведоми КПКОНПИ за резултатите от същата.
Препис от Решението да се изпрати в едно с цялата административна преписка на прокуратурата, с оглед преценка за реализиране на правомощията по чл.76, ал.2 от ЗПКОНПИ.
КОМИСИЯ:
Председател:                                  П          /Пламен Георгиев/
Заместник - председател:            П           /Антон Славчев/
Член:                                               П          /Антоанета Цонкова/
Член:                                               П          /Пламен Йоцов/
Член:                                             П/Силвия Къдрева/





